Meikkimonsterin maailma: HELMER from IKEA
Edelliseen siivous-postaukseen liittyen sain vimman käydä Ikeassa shoppailemassa. Mukaan lähti valkoinen Helmer jolla hintaa pyöristettynä neljäkymppiä. Kuusilaatikkoinen metallinen laatikosto on nyt omistettu vain kynsilakoilleni ja muille kynsihärpäkkeille. Myös se miehen kummastelema sähköviila löytyy tuolta uumenista.
Ihan itse kasasin perjantaina tuon laatikoston. Muutaman kerran jouduin kysymään miehen mielipidettä kun en tajunnut ohjeita. Mutta minua himpun fiksumpi kokoaa laatikoston hetkessä. Ainoa tarvittava työkalu on ruuvimeisseli (ristipää sellainen).
Helmeriä on tarjolla tällä hetkellä myös hopeisena ja punaisena, mutta tiesin heti haluavani sen valkoisena makuuhuoneen mustan työpöydän alle. Jostain syystä mies inhosi tuota laatikkoa alusta saakka. Olisin nimittäin ostanut hänelle oman papereita varten, jotta laatikostot olisi mätsännyt. Noh, omapa on valintansa. Minä tykkään Helmeristäni.
Helmerin lisäksi ostoskassiin sujahti kolme pakettia kynttilöitä.
Muita ylpeitä Helmerin omistajia?
Tunnisteet: kynsilakka, My Home